ТЕХНИЧКА ШКОЛА „НОВИ БЕОГРАД“

Број: 491 од 24.9.2019.год.

**ОБАВЕШТЕЊЕ У ВЕЗИ ПРИМЕНЕ ЗАКОНА О ЗАШТИТИ ПОДАТАКА О ЛИЧНОСТИ (''Службени гласник РС'' 87/2018)**

Чланом 174. Закона о основама система образовања и васпитања (''Службени гласник РС'' 88/17, 27/18 и 10/19) (даље: ЗОСОВ) прописана је обавеза установе – школе да води евиденцију о деци, ученицима, родитељима, односно другим законским заступницима и о запосленима (даље: евиденције).

Предметне евиденције представљају скуп података о личности које се обрађују у складу са ЗОСОВ и одредбама Закона о заштити података о личности (даље: ЗЗПЛ). Школа је дужна да сваку евиденцију води на српском језику и ћириличном писму, на прописаном обрасцу или електронски у оквиру јединственог информационог система просвете (даље: ЈИСП).

У складу са одредбама ЗОСОВ школа је руковалац података о личности и одговорна је за њихово прикупљање, употребу, ажурирање и чување у складу са одредбама ЗОСОВ и ЗЗПЛ. Сви подаци о личности, које школа прикупља у циљу формирања и вођења законом прописаних евиденција и уписа тих података у ЈИСП, морају се обрађивати искључиво у складу са одредбама ЗЗПЛ.

Ради формирања евиденција и уписа података у евиденције ЈИСП-а школа обрађује податке о личности на основу законског овлашћења из члана 12. став 1. тачка 3) ЗЗПЛ, а у циљу поштовања правних обавеза школе из ЗОСОВ, и пристанак лица на које се подаци односе није потребан за обраду ових података.

Овим Обавештењем Школа, као руковалац, предузима мере да лицима на који се подаци односе пружи све информације у вези са обрадом података о личности.

|  |  |
| --- | --- |
| ИДЕНТИТЕТ И ПОДАЦИ РУКОВАОЦА | Техничка школа „Нови Београд“, Београд, Омладинских бригада 25 |
| КОНТАКТ ПОДАЦИ ЛИЦА ЗА ЗАШТИТУ ПОДАТАКА О ЛИЧНОСТИ | Снежана Крстајић, секретар ШколеТел. 011/2163-532 |
| СВРХА НАМЕРАВАНЕ ОБРАДЕПРАВНИ ОСНОВ ОБРАДЕ | Вођење прописаних евиденција на основу Закона о основама система образовања и васпитања (''Службени гласник РС'' 88/17, 27/18 и 10/19)Члан 174. Закона о основама система образовања и васпитања (''Службени гласник РС'' 88/17, 27/18 и 10/19) |
| ПРИМАЛАЦ | Министарство просвете, науке и технолошког развоја Р Србије |
| РОК ЧУВАЊА ПОДАТАКА О ЛИЧНОСТИ | Подаци о личности које води Школа у складу са Законом у року који је неопходан за остваривање сврхе обраде.Подаци из регистра о запосленима трајно.Подаци из регистра деце, ученика трајно, осим података о социјалном, здравственом и функционалном статусу детета, ученика који се чувају пет година од престанка статуса |
| ПРАВА ЛИЦА НА КОЈЕ СЕ ПОДАЦИ ОДНОСЕ | Право на информисањеПраво приступа подацимаПраво на исправку нетачних података о личности и право на допуну непотпуних података о личностиПраво на брисањеПраво на ограничење обраде од стране руковаоца под прописаним условима Право на пренос податакаПраво на приговор  |
| НАЧЕЛА ОБРАДЕ ПОДАТАКА О ЛИЧНОСТИ | Законитост, поштење, транспарентностОграничење у односу на сврху обраде Минимизација података (оно што је неопходно у односу на сврху обраде)Ажурност и тачностОграничење чувањаИнтегритет и поверљивост |
| ПРАВО НА ПОДНОШЕЊЕ ПРИТУЖБЕ ПОВЕРЕНИКУ ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ | Када је обрада података о личности извршена супротно одредбама Закона о заштити података о личности |
| ПРАВО НА СУДСКУ ЗАШТИТУ | У случају сумње на повреду права прописаних Законом о заштити података о личности у парничном поступку |
| ПРАВО НА НАКНАДУ ШТЕТЕ | Ако је у поступку доказано да је лице претрпело материјалну или нематеријалну штету због повреди одредаба Закона о заштити података о личности |